

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΞΑΝΘΗΣ**  **ΔΗΜΟΣ ΞΑΝΘΗΣ**  **Διεύθυνση Περιβάλλοντος  και Ποιότητα Ζωής**  **Τμήμα Καθαριότητας  και Ανακύκλωσης** | Ξάνθη, 23 / 08 / 2018 |
| **Αρ. Μελέτης: Π9/2018** | **«Προμήθεια εργαλείων καθαρισμού οδών, πλατειών και κοινόχρηστων χώρων πρασίνου»** |

**ΤΕΧΝΙΚΗ ΕΚΘΕΣΗ**

Η Διεύθυνση Περιβάλλοντος και Ποιότητα Ζωής, για να μπορέσει να ανταπεξέλθει στις αυξημένες ανάγκες για καθαριότητα και συντήρηση πρασίνου, απαιτείται η προμήθεια διαφόρων ειδών καθαρισμού οδών, πλατειών και κοινόχρηστων χώρων πρασίνου.

Η προμήθεια αφορά εργαλεία σάρωσης χειρός (σκούπες, φαράσια, βεντάλιες, κλπ.), καθώς και ηλεκτρικά ή βενζινοκίνητα εργαλεία χειρός τα οποία θα χρησιμοποιηθούν από το προσωπικό της υπηρεσίας καθαριότητας και πρασίνου για τον καθαρισµό οδών, πλατειών και κοινοχρήστων χώρων του Δήµου και τα οποία θα πρέπει να ανταποκρίνονται πλήρως στις παρακάτω προδιαγραφές:

***ΟΜΑΔΑ Α: ΜΗΧΑΝΗΜΑΤΑ ΧΕΙΡΟΣ***

1. ΒΕΝΖΙΝΟΚΙΝΗΤΟΣ ΦΥΣΗΤΗΡΑΣ

Βενζινοκίνητος φυσητήρας με κινητήρα τουλάχιστον 25 cm3 και ισχύς 0,8kW, απόδοσης ταχύτητας αέρα χωρίς σωλήνα τουλάχιστον 600 m3/h, βάρους 4,5 kgr ή ελαφρύτερο (πλήρους μηχανήματος χωρίς καύσιμο), για καθαρισμό πάρκων και δρόμων από φύλλα και κομμένων χόρτων. Με αντιδονητικό σύστημα, ασφαλιζόμενη σκανδάλη γκαζιού και θα διαθέτει στρόγγυλο και πεπλατυσμένο μπέκ.

2. ΠΛΥΣΤΙΚΟ ΕΠΑΓΓΕΛΜΑΤΙΚΗΣ ΧΡΗΣΗΣ

Πλυστικό επαγγελματικής χρήσης μέγιστου βάρος 80kg, με δυνατότητα ρύθμισης της παροχής νερού και της πίεσης, με μέγιστη παροχή νερού 800lt/hr και πίεσης 180bar. Θα διαθέτει δύο δοχεία απορρυπαντικού και θα είναι εύκολο στην μεταφορά του και στην συντήρησή του.

3. ΜΠΟΥΡΝΤΟΡΟΚΟΦΤΗΣ ΜΠΑΤΑΡΙΑΣ

Μπουρντοροκόφτης μπαταρίας αμφίπλευρης κοπής με απόσταση δοντιών μεγαλύτερη από 30mm, μήκος κοπής μεγαλύτερο από 60cm και επαναφορτιζόμενη μπαταρία Li-ion.

4. ΑΛΥΣΟΠΡΙΟΝΟ

Αλυσοπρίονο με δίχρονο κινητήρα βενζίνης τουλάχιστον 30cm3 και ισχύς τουλάχιστον 1,4kW για εύκολη κοπή κλαδιών. Επίσης το συνολικό βάρος θα είναι 4,2kg ή ελαφρύτερο (πλήρους μηχανήματος χωρίς καύσιμο), το μήκος λάμας κοπής μεγαλύτερο από 35cm, θα διαθέτει βαλβίδα αποσυμπίεσης, πλευρικό τεντωτήρα αλυσίδας, αντλία λαδιού ρυθμιζόμενης παροχής και αντισταθμιστή πίεσης.

5. ΠΙΣΤΟΛΕΤΟ ΠΕΡΙΣΤΡΟΦΙΚΟ-ΣΚΑΠΤΙΚΟ SDS

Πιστολέτο περιστροφικό-σκαπτικό SDS με κινητήρα ρεύματος τουλάχιστον 900W, με μέγιστη ισχύ κρούσης τουλάχιστον 4 Joule και μέγιστου βάρους 4,5 kgr.

***ΟΜΑΔΑ Β: ΕΡΓΑΛΕΙΑ ΧΕΙΡΟΣ***

1. ΚΑΡΟΤΣΑΚΙ ΦΟΡΤΩΣΗΣ

Κατάλληλο για συλλογή φύλλων και απορριμμάτων του κήπου, καθώς και για την μεταφορά χωµάτων. Πρακτικό και ανθεκτικό τόσο για επαγγελµατική όσο και για ερασιτεχνική χρήση μέγιστου βάρος 18kg. Διαστάσεις περίπου (ΜxΠxΥ): 150x59x67cm και χωρητικότητα (περίπου) 80lt.

2. ΒΕΝΤΑΛΙΑ ΜΕΤΑΛΛΙΚΗ ΓΑΛΒΑΝΙΖΕ

Η βεντάλια σάρωσης (σκούπα κήπου) θα είναι στιβαρής κατασκευής και µεγάλης αντοχής για χρήση σε εξωτερικούς χώρους. Το κυρίως σώµα θα είναι κατασκευασμένο από μέταλλο γαλβανιζέ υψηλής αντοχής.

Οι διαστάσεις της βεντάλιας θα είναι περίπου 45cm x 38cm. Θα φέρουν κοντάρι από ξύλο, τορναρισµένο σε κυλινδρική μορφή και λείο, ύψους περίπου 1m, το οποίο δεν πρέπει να φέρει ρωγµές ή πολλαπλούς ρόζους.

3. ΒΕΝΤΑΛΙΑ ΕΝΙΣΧΥΜΕΝΗ ΠΛΑΣΤΙΚΗ

Η βεντάλια σάρωσης (σκούπα κήπου) θα είναι στιβαρής κατασκευής και µεγάλης αντοχής για χρήση σε εξωτερικούς χώρους. Το κυρίως σώµα θα είναι κατασκευασμένο από πλαστικό υψηλής αντοχής.

Οι διαστάσεις της βεντάλιας θα είναι περίπου 45cm x 38cm. Θα φέρουν κοντάρι από ξύλο, τορναρισµένο σε κυλινδρική μορφή και λείο, ύψους περίπου 1m, το οποίο δεν πρέπει να φέρει ρωγµές ή πολλαπλούς ρόζους.

4. ΦΑΡΑΣΙ ΕΝΙΣΧΥΜΕΝΟ (ΜΕΤΑΛΛΙΚΟ)

Φαράσι μεταλλικό (γαλβανιζέ) µε κοντάρι, ανοξείδωτο και υψηλής αντοχής για το μάζεμα των σκουπιδιών εξωτερικών χώρων, χωρίς να απαιτείται σκύψιμο.

5. ΚΛΑΔΕΥΤΗΡΙ ΧΕΙΡΟΣ

Κλαδευτήρι χειρός για κλάδεμα μικρών κλαδιών, για χειρισμό με το ένα χέρι.

6. ΨΑΛΙΔΙ ΘΑΜΝΩΝ

Ψαλίδι θάμνων με εργονομική λαβή για κλάδεμα θάμνων, για χειρισμό και με τα δύο χέρια.

7. ΤΣΑΠΑΚΙ-ΣΚΑΛΙΣΤΗΡΙ ΧΕΙΡΟΣ

Το τσαπάκι χειρός θα είναι στιβαρής κατασκευής, µεγάλης αντοχής, κατασκευασµένο από χάλυβα υψηλής αντοχής και κατάλληλο για σκάψιµο και ξεχορτάριασµα, συμπεριλαμβανομένης λαβής έως 40cm για εύκολη φορητότητα.

8. ΤΣΑΠΑ ΜΕΓΑΛΗ

Η τσάπα θα είναι στιβαρής κατασκευής, µεγάλης αντοχής, κατασκευασµένο από χάλυβα υψηλής αντοχής και κατάλληλο για σκάψιµο και ξεχορτάριασµα. Θα φέρει κοντάρι από ξύλο, τορναρισµένο σε κυλινδρική µορφή και λείο, το οποίο δεν πρέπει να φέρει ρωγµές ή πολλαπλούς ρόζους.

9. ΠΑΤΟΦΤΥΑΡΙΟ

Το πατόφτυαρο να είναι ατσάλινο, κατασκευασµένο από αντιτριβικό χάλυβα υψηλής αντοχής µε θερµική επεξεργασία. Το πατόφτυαρο θα φέρει και στυλιάρι σε κυλινδρική μορφή, λείο και δεν θα φέρει ρωγµές ή πολλαπλούς ρόζους.

10. ΦΤΥΑΡΙ ΑΜΜΟΥ ΣΤΡΟΓΓΥΛΟ

Το φτυάρι να είναι ατσάλινο, κατασκευασµένο από αντιτριβικό χάλυβα υψηλής αντοχής µε θερµική επεξεργασία. Το φτυάρι θα φέρει και στυλιάρι τορναρισµένο σε κυλινδρική μορφή, λείο και δεν θα φέρει ρωγµές ή πολλαπλούς ρόζους.

11. ΔΙΚΡΑΝΙ

Το δικράνι να είναι ατσάλινο 5 πιρούνες, κατασκευασµένο από υψηλής αντοχής. Το δικράνι θα φέρει και στυλιάρι τορναρισµένο σε κυλινδρική μορφή, λείο και δεν θα φέρει ρωγµές ή πολλαπλούς ρόζους.

12. ΚΛΑΔΕΥΤΙΚΟ ΒΑΤΟΚΟΠΤΗΣ / ΤΣΑΛΟΚΟΦΤΗΣ

Τσαλοκόπτης ατσάλινος χειρός με ξύλινη λαβή, για κόψιμο αγκαθωτών θάμνων.

13. ΜΕΣΙΝΕΖΑ ΓΙΑ ΚΟΥΡΕΜΑ ΧΛΟΗΣ

Μεσινέζα σε καρούλι τουλάχιστον 140m και πάχους 3,3mm για κούρεμα χλόης.

|  |  |
| --- | --- |
| Ο Συντάξας  Τσακμάκης Ιωάννης ΠΕ Περιβαλλοντολόγων | ΕΛΕΓΧΘΗΚΕ  Ο Προϊστάμενος Τμήματος  Καθαριότητας και Ανακύκλωσης  Γκίκας Ηλίας ΔΕ Εποπτών Καθαριότητας |
| ΘΕΩΡΗΘΗΚΕ Ο Προϊστάμενος Δ/νσης  Περιβάλλοντος και Ποιότητα Ζωής  Μπαμπάτσος Αθανάσιος ΤΕ Γεωπόνων | |



|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΞΑΝΘΗΣ**  **ΔΗΜΟΣ ΞΑΝΘΗΣ**  **Διεύθυνση Περιβάλλοντος  και Ποιότητα Ζωής**  **Τμήμα Καθαριότητας και Ανακύκλωσης**  **Αρ. Μελέτης: Π9/2018** | Ξάνθη, 23 / 08 / 2018 |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ – ΤΙΜΟΛΟΓΙΟ**

**ΟΜΑΔΑ Α (ΑΦΟΡΑ ΠΡΟΜΗΘΕΙΑ ΜΗΧΑΝΗΜΑΤΩΝ ΧΕΙΡΟΣ)**





|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΞΑΝΘΗΣ**  **ΔΗΜΟΣ ΞΑΝΘΗΣ**  **Διεύθυνση Περιβάλλοντος  και Ποιότητα Ζωής**  **Τμήμα Καθαριότητας και Ανακύκλωσης**  **Αρ. Μελέτης: Π9/2018** | Ξάνθη, \_\_ / \_\_ / 2018 |

**ΠΡΟΫΠΟΛΟΓΙΣΜΟΣ ΠΡΟΣΦΟΡΑΣ**

**ΟΜΑΔΑ Α (ΑΦΟΡΑ ΠΡΟΜΗΘΕΙΑ ΜΗΧΑΝΗΜΑΤΩΝ ΧΕΙΡΟΣ)**



**Ο ΠΡΟΣΦΕΡΩΝ**

****

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΞΑΝΘΗΣ**  **ΔΗΜΟΣ ΞΑΝΘΗΣ**  **Διεύθυνση Περιβάλλοντος  και Ποιότητα Ζωής**  **Τμήμα Καθαριότητας και Ανακύκλωσης**  **Αρ. Μελέτης: Π9/2018** | Ξάνθη, 23 / 08 / 2018 |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ – ΤΙΜΟΛΟΓΙΟ**

**ΟΜΑΔΑ Β (ΑΦΟΡΑ ΠΡΟΜΗΘΕΙΑ ΕΡΓΑΛΕΙΩΝ ΧΕΙΡΟΣ)**





|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΞΑΝΘΗΣ**  **ΔΗΜΟΣ ΞΑΝΘΗΣ**  **Διεύθυνση Περιβάλλοντος  και Ποιότητα Ζωής**  **Τμήμα Καθαριότητας και Ανακύκλωσης**  **Αρ. Μελέτης: Π9/2018** | Ξάνθη, \_\_ / \_\_ / 2018 |

**ΠΡΟΫΠΟΛΟΓΙΣΜΟΣ ΠΡΟΣΦΟΡΑΣ**

**ΟΜΑΔΑ Β (ΑΦΟΡΑ ΠΡΟΜΗΘΕΙΑ ΕΡΓΑΛΕΙΩΝ ΧΕΙΡΟΣ)**



**Ο ΠΡΟΣΦΕΡΩΝ**

**ΠΙΝΑΚΑΣ ΓΕΝΙΚΟΥ ΕΝΔΕΙΚΤΙΚΟΥ ΠΡΟΫΠΟΛΟΓΙΣΜΟΥ**

**ΟΜΑΔΑ Α + ΟΜΑΔΑ Β (ΑΦΟΡΑ ΤΟ ΣΥΝΟΛΟ ΤΗΣ ΠΡΟΜΗΘΕΙΑΣ)**



Η συνολική δαπάνη της προμήθειας ειδών καθαρισμού οδών, πλατειών και κοινόχρηστων χώρων πρασίνου, έχει με προϋπολογισμό 12.480,60€ συμπεριλαμβανομένου του ΦΠΑ 24% και θα βαρύνει τον Κ.Α. 02.15.6473.03 του προϋπολογισμού δαπανών έτους 2018.

Ξάνθη, 23/08/2018

|  |  |
| --- | --- |
| Ο Συντάξας  Τσακμάκης Ιωάννης ΠΕ Περιβαλλοντολόγων | ΕΛΕΓΧΘΗΚΕ  Ο Προϊστάμενος Τμήματος  Καθαριότητας και Ανακύκλωσης  Γκίκας Ηλίας ΔΕ Εποπτών Καθαριότητας |
| ΘΕΩΡΗΘΗΚΕ Ο Προϊστάμενος Δ/νσης  Περιβάλλοντος και Ποιότητα Ζωής  Μπαμπάτσος Αθανάσιος ΤΕ Γεωπόνων | |

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΞΑΝΘΗΣ**  **ΔΗΜΟΣ ΞΑΝΘΗΣ**  **Διεύθυνση Περιβάλλοντος  και Ποιότητα Ζωής**  **Τμήμα Καθαριότητας και Ανακύκλωσης** | Ξάνθη, 23 / 08 / 2018 |
| **Αρ. Μελέτης: Π9/2018** | **«Προμήθεια ειδών καθαρισμού οδών, πλατειών και κοινόχρηστων χώρων πρασίνου»** |

**ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1ο** : **Ισχύουσες διατάξεις**

Η ανάθεση της προμήθειας θα γίνει σύμφωνα με τις διατάξεις:

* Την παράγραφο 2, του άρθρου 209 «Προμήθειες – Υπηρεσίες – Μελέτες» και την παράγραφο 1 του άρθρου 271 «Ισχύς κανονιστικών ρυθμίσεων – Λοιπές μεταβατικές ρυθμίσεις» του Ν. 3463/06 (ΦΕΚ 114/8-6-2006, τεύχος Α’), Δημοτικός & Κοινοτικός Κώδικας.
* Την ερμηνευτική εγκύκλιο του [ΥΠΕΣΔΔΑ 2/2007](http://www.dimosnet.gr/?MODULE=bce/application/pages&Branch=N_N0000000002_N0000000020_N0000000575_N0000000584_N0000001311_S0000005358#_blank) «Εφαρμογή διατάξεων Ν.3463/2006».
* Τις διατάξεις του Ν. 4412/2016.

**Άρθρο 2ο :** **Συμβατικά στοιχεία**

Τα συμβατικά στοιχεία της προμήθειας είναι:

α. Το τιμολόγιο μελέτης

β. Η συγγραφή υποχρεώσεων

γ. Τεχνική περιγραφή – μελέτη

**Άρθρο 3ο** : **Προμήθεια**

### Η παρούσα συγγραφή υποχρεώσεων αφορά την προμήθεια «Προμήθεια ειδών καθαρισμού οδών, πλατειών και κοινόχρηστων χώρων πρασίνου»

Η συνολική προμήθεια χωρίζεται σε δύο ομάδες. Στην Ομάδα Α που αφορά την προμήθεια μηχανημάτων χειρός και στην Ομάδα Β που αφορά την προμήθεια εργαλείων χειρός. Ο συμμετέχων στη δημοπρασία μπορεί να υποβάλλει προσφορά για μία από τις δύο Ομάδες ή και για τις δύο.

Η δαπάνη για την προμήθεια της Ομάδας Α προϋπολογίζεται στις 7.179,60€ συμπεριλαμβανομένου του Φ.Π.Α. 24%.

Η δαπάνη για την προμήθεια της Ομάδας Β προϋπολογίζεται στις 5.301,00€ συμπεριλαμβανομένου του Φ.Π.Α. 24%.

Η συνολική προϋπολογισθείσα δαπάνη είναι 12.480,60€ συμπεριλαμβανομένου του Φ.Π.Α. 24%.

Ανάδοχος κηρύσσεται ο προσφέρων την συνολικά χαμηλότερη τιμή ανά Ομάδα.

**Άρθρο 4ο : Τόπος και χρόνος εκτέλεσης της προμήθειας**

Τόπος εκτέλεσης της προμήθειας θα οριστεί κατόπιν υπόδειξης από την αρμόδια υπηρεσία του Δήμου, εντός των διοικητικών ορίων του Δήμου Ξάνθης. Η παράδοση των ειδών θα γίνει εντός πέντε (5) ημερών από την παραγγελία από την αρμόδια υπηρεσία του Δήμου.

**Άρθρο 5ο : Παραλαβή των ειδών**

Το πρωτόκολλο παραλαβής προμηθειών θα γίνεται από την αρμόδια επιτροπή του άρθρου 208 του Ν.4412/2016.

**Άρθρο 6ο : Τρόπος πληρωμής**

Για την παραπάνω προμήθεια η αμοιβή του εντολοδόχου καθορίζεται στο προσφερόμενο ποσό συμπεριλαμβανομένων των αντίστοιχων Φ.Π.Α., για το διάστημα ισχύος της εντολής.

Η αμοιβή του αναδόχου δεν αναθεωρείται. Σε περίπτωση αύξησης του συντελεστή ΦΠΑ, αυτή βαρύνει τον Δήμο.

Η έκδοση τιμολογίου των προμηθειών του αναδόχου θα γίνει με την παραλαβή της προμήθειας.

Η καταβολή θα γίνει με την προσκόμιση των νομίμων παραστατικών που προβλέπονται από τις διατάξεις καθώς και κάθε άλλου δικαιολογητικού που τυχόν ζητηθεί από τις αρμόδιες υπηρεσίες που διενεργούν τον έλεγχο για την πληρωμή του Αναδόχου, μετά την αφαίρεση των νόμιμων κρατήσεων.

**Άρθρο 7ο : Φόροι, τέλη, κρατήσεις**

Ο εντολοδόχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν κατά την ημέρα της δημοπρασίας.

**Άρθρο 8ο : Αναθεώρηση τιμών**

Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά παραμένουν σταθερές και αμετάβλητες.

**Άρθρο 9ο: Ποιότητα Προσφερόμενων Ειδών**

Η ποιότητα των προσφερόμενων ειδών θα πρέπει να βρίσκεται μέσα στα όρια που θέτει η σχετική νομοθεσία, καθώς και τις προδιαγραφές που αναφέρονται στην συγκεκριμένη μελέτη.

**Άρθρο 10ο: Εκχώρηση της εργασίας σε τρίτο**

Απαγορεύεται η εκχώρηση από τον ανάδοχο σε τρίτον μέρους ή του όλου του αντικειμένου της συμβάσεως, χωρίς απόφαση του δημοτικού ή κοινοτικού συμβουλίου. Η απόφαση αυτή παρέχεται εφ’ όσον ο τρίτος στον οποίο γίνεται η εκχώρηση έχει τα προσόντα που εγγυώνται, κατά την κρίση του συμβουλίου, την καλή εκτέλεση της σύµβασης και εγκρίνεται από το Γενικό Γραμματέα της Περιφέρειας.

**Άρθρο 11ο : Υποχρεώσεις του αναδόχου**

Καθόλη τη διάρκεια εκτέλεσης της προμήθειας, ο Ανάδοχος θα πρέπει να συνεργάζεται στενά με την αναθέτουσα αρχή, υποχρεούται δε να λαμβάνει υπόψη του οποιεσδήποτε παρατηρήσεις της, σχετικά με την εκτέλεσή της.

**Άρθρο 12ο : Ανωτέρα βία**

Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο ανάδοχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της ανωτέρας βίας.

Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.

**Άρθρο 13ο : Επίλυση διαφορών**

Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

|  |  |
| --- | --- |
| Ο Συντάξας  Τσακμάκης Ιωάννης  ΠΕ Περιβαλλοντολόγων | ΕΛΕΓΧΘΗΚΕ  Ο Προϊστάμενος Τμήματος  Καθαριότητας και Ανακύκλωσης  Γκίκας Ηλίας ΔΕ Εποπτών Καθαριότητας |
| ΘΕΩΡΗΘΗΚΕ Ο Προϊστάμενος Δ/νσης  Περιβάλλοντος και Ποιότητα Ζωής  Μπαμπάτσος Αθανάσιος ΤΕ Γεωπόνων | |